CELEX: 62011CO0029
Language: bg
Date: 2011-04-08 00:00:00
Title: Определение на Съда (пети състав) от 8 април 2011 г. # Aurora Elena Sfichi срещу Direcţia Generală a Finanţelor Publice Suceava и други (C-29/11) и Adrian Ilaş срещу Direcţia Generală a Finanţelor Publice Suceava и други (C-30/11). # Искане за преюдициално заключение: Tribunalul Suceava - Румъния. # Член 104, параграф 3, първа алинея от Процедурния правилник -Вътрешно облагане с такси - Член 110 ДФЕС - Такса за замърсяване, събирана при първата регистрация на леки автомобили. # Съединени дела C-29/11 и C-30/11.

Определение на Съда (пети състав) от 8 април 2011 г. — Sfichi и Ilaş/Direcţia Generală a Finanţelor Publice Suceava и др.
      (Съединени дела C‑29/11 и C-30/11)
      „Член 104, параграф 3, първа алинея от Процедурния правилник — Вътрешно облагане с данъци и такси — Член 110 ДФЕС — Екотакса върху моторните превозни средства при първата им регистрация“
      Данъчни разпоредби — Вътрешно облагане с данъци и такси  — Екотакса върху моторните превозни средства при първата им регистрация на националната територия (член 110 ДФЕС) (вж. точки
         23—26 и диспозитива)
      
      Предмет
      
         
               Преюдициално запитване — Tribunalul Suceava — Регистрация на вече регистрирани в други държави членки употребявани леки автомобили —
                  Национална правна уредба, която поставя първата регистрация на тези автомобили в зависимост от заплащането на екотакса, докато
                  автомобилите втора употреба, които вече са на националния пазар, са освободени от плащането на посочената такса при тяхната
                  пререгистрация — Съвместимост на националната правна уредба с член 110, първа и втора алинея ДФЕС — Възпрепятстване на свободното
                  движение на стоки.
               
            Диспозитив
      Член 110 ДФЕС трябва да се тълкува в смисъл, че не допуска държава членка да въвежда екотакса върху моторните превозни средства
         при първата им регистрация на територията на съответната държава членка, в случаите, в които тази мярка по налагане на таксата
         е уредена по начин, по който тя възпрепятства пускането в движение в съответната държава членка на леки коли втора употреба,
         закупени в други държави членки, без същевременно да възпрепятства закупуването на националния пазар на леки коли втора употреба
         на същата възраст и в същото състояние на износеност.